ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΚΡΗΤΗΣ 2000 – 2006

ΑΞΟΝΑΣ 5: Ανάπτυξη Ορεινών, Μειονεκτικών και  Λοιπών Αγροτικών Περιοχών

ΜΕΤΡΟ 5.5: Ολοκληρωμένες Παρεμβάσεις Ανάπτυξης Ειδικών Αγροτικών Περιοχών (Ολοκληρωμένα Σχέδια)

ΔΡΑΣΗ 1: Εμπορία Γεωργικών Προϊόντων Ποιότητος

(Κωδικός πεδίου παρέμβασης 1304)

ΟΔΗΓΟΣ
ΕΦΑΡΜΟΓΗΣ

ΔΕΚΕΜΒΡΙΟΣ 2003

ΠΙΝΑΚΑΣ ΠΕΡΙΕΧΟΜΕΝΩΝ
1.	ΤΑΥΤΟΤΗΤΑ ΤΟΥ ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ 
ΠΡΟΓΡΑΜΜΑΤΟΣ ΚΡΗΤΗΣ 2000-2006. 						5
2.	ΑΞΟΝΑΣ ΠΡΟΤΕΡΑΙΟΤΗΤΑΣ 5 «ΑΝΑΠΤΥΞΗ ΟΡΕΙΝΩΝ, 
ΜΕΙΟΝΕΚΤΙΚΩΝ ΚΑΙ ΛΟΙΠΩΝ ΠΕΡΙΟΧΩΝ».					6
3. 	ΜΕΤΡΟ 5.5: ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΠΤΥΞΗΣ 
ΕΙΔΙΚΩΝ ΑΓΡΟΤΙΚΩΝ ΠΕΡΙΟΧΩΝ (ΟΛΟΚΛΗΡΩΜΕΝΑ ΣΧΕΔΙΑ)		7
ΔΡΑΣΗ 1: «ΕΜΠΟΡΙΑ ΓΕΩΡΓΙΚΩΝ ΠΡΟΪΟΝΤΩΝ ΠΟΙΟΤΗΤΟΣ»		7
3.1	ΦΟΡΕΑΣ ΥΠΕΥΘΥΝΟΣ ΓΙΑ ΤΗΝ ΥΛΟΠΟΙΗΣΗ ΤΩΝ ΔΡΑΣΕΩΝ 	7
3.2	ΕΠΕΝΔΥΣΕΙΣ ΠΟΥ ΕΝΙΣΧΥΟΝΤΑΙ 					7
3.3	ΔΙΚΑΙΟΥΧΟΙ								9
3.4	ΕΠΙΛΕΞΙΜΕΣ ΔΑΠΑΝΕΣ							9
3.5	ΜΗ ΕΠΙΛΕΞΙΜΕΣ ΔΑΠΑΝΕΣ						11
4. 	ΠΡΟΫΠΟΘΕΣΕΙΣ ΚΑΙ ΚΡΙΤΗΡΙΑ ΕΠΙΛΕΞΙΜΟΤΗΤΑΣ				12
4.1	ΠΡΟΥΠΟΘΕΣΕΙΣ ΣΕ ΕΠΙΠΕΔΟ ΕΝΙΣΧΥΣΕΩΝ				12
4.2	ΤΗΡΗΣΗ ΤΩΝ ΕΛΑΧΙΣΤΩΝ ΠΡΟΥΠΟΘΕΣΕΩΝ ΣΕ ΟΤΙ 
ΑΦΟΡΑ ΤΟ ΠΕΡΙΒΑΛΛΟΝ. 						12
4.3	ΠΡΟΫΠΟΘΕΣΕΙΣ ΣΕ ΕΠΙΠΕΔΟ ΕΠΕΝΔΥΤΩΝ / ΕΠΕΝΔΥΤΙΚΟΥ 
ΣΧΕΔΙΟΥ									13
4.3.1	Προϋποθέσεις – Δικαιολογητικά Ένταξης 				13
4.3.2	Περιεχόμενα αίτησης – μελέτης και τρόπος παρουσίασης	17
4.3.3	Κριτήρια αποκλεισμού επενδυτών / επενδυτικών σχεδίων	18
4.3.4	Είδος και ύψος ενίσχυσης						19
4.3.5	Διάρκεια υλοποίησης έργων					19
4.4	ΗΜΕΡΟΜΗΝΙΑ ΚΑΙ ΤΟΠΟΣ ΥΠΟΒΟΛΗΣ					19
5. 	ΔΙΑΔΙΚΑΣΙΑ ΕΞΕΤΑΣΗΣ ΚΑΙ ΕΓΚΡΙΣΗΣ ΥΠΑΓΩΓΗΣ ΤΩΝ ΕΡΓΩΝ 	20
5.1	ΣΤΑΔΙΑ ΔΙΑΔΙΚΑΣΙΑ ΕΞΕΤΑΣΗΣ ΚΑΙ ΕΓΚΡΙΣΗΣ ΥΠΑΓΩΓΗΣ 
ΤΩΝ ΕΡΓΩΝ								20
5.2	ΕΛΕΓΧΟΣ ΠΛΗΡΟΤΗΤΑΣ ΥΠΟΒΑΛΛΟΜΕΝΟΥ ΦΑΚΕΛΟΥ 
ΚΑΙ ΕΠΙΛΕΞΙΜΟΤΗΤΑΣ ΤΗΣ ΠΡΟΤΑΣΗΣ				21
5.3	ΒΑΘΜΟΛΟΓΗΣΗ ΦΑΚΕΛΩΝ ΥΠΟΨΗΦΙΟΤΗΤΑΣ ΣΥΜΦΩΝΑ 
ΜΕ ΤΑ ΚΡΙΤΗΡΙΑ ΑΞΙΟΛΟΓΗΣΗΣ – ΚΑΤΑΤΑΞΗ ΤΩΝ 
ΕΠΕΝΔΥΤΙΚΩΝ ΣΧΕΔΙΩΝ						21
5.4	ΕΚΔΟΣΗ ΑΠΟΦΑΣΗΣ							22
5.5	ΕΓΓΥΗΤΙΚΕΣ ΕΠΙΣΤΟΛΕΣ						22
6. ΚΡΙΤΗΡΙΑ ΑΞΙΟΛΟΓΗΣΗΣ ΠΡΟΤΑΣΕΩΝ						23
7. ΚΑΤΑΒΟΛΗ ΕΠΙΧΟΡΗΓΗΣΗΣ							24
8. ΥΠΟΧΡΕΩΣΕΙΣ ΤΩΝ ΕΠΕΝΔΥΤΩΝ – ΚΥΡΩΣΕΙΣ					25
ΠΑΡΑΡΤΗΜΑΤΑ
I.	Πίνακας περιοχής παρέμβασης του προγράμματος στην Περιφέρεια Κρήτης
II.	Δομή στήριξης Ολοκληρωμένων Προγραμμάτων Ανάπτυξης Αγροτικού Χώρου (ΟΠΑΑΧ) στην Περιφέρεια Κρήτης

Tο Μέτρο 5.5 - Δράση 1 «Εμπορία Γεωργικών Προϊόντων Ποιότητας» συγχρηματοδοτείται από ιδιωτικούς πόρους και δημόσια δαπάνη. Η δημόσια δαπάνη καλύπτεται από την εθνική συμμετοχή (Πρόγραμμα Δημοσίων Επενδύσεων) και την κοινοτική συμμετοχή που αποτελεί το 75% της δημόσιας δαπάνης και καλύπτεται από το Ευρωπαϊκό Γεωργικό Ταμείο Προσανατολισμού και Εγγυήσεων ΕΓΤΠΕ, αποστολή του οποίου είναι:
•	  Η καθιέρωση της σχέσης μεταξύ πολυλειτουργικής γεωργίας και ιδιαίτερης περιοχής.
•	Η ενδυνάμωση και στήριξη της ανταγωνιστικότητας της γεωργίας ως δραστηριότητας – κλειδί των αγροτικών περιοχών.
•	Η διευκόλυνση της συγκράτησης του πληθυσμού στις αγροτικές ζώνες.
•	Η διαφύλαξη και βελτίωση του περιβάλλοντος, του τοπίου και της κληρονομιάς.

1
ΤΑΥΤΟΤΗΤΑ 
ΤΟΥ ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ ΚΡΗΤΗΣ 2000-2006. 

Βασικοί Στόχοι και Περιεχόμενα του Προγράμματος
Οι στρατηγικοί στόχοι του Περιφερειακού Επιχειρησιακού Προγράμματος Κρήτης 2000-2006 είναι οι εξής:
•	η αναβάθμιση του τουρισμού
•	 η προστασία του περιβάλλοντος
•	 η ανάπτυξη της υπαίθρου
•	 η βελτίωση των μεταφορών
•	 η τόνωση της ζήτησης τεχνολογικών υπηρεσιών από επιχειρήσεις της Κρήτης
και οι οποίοι περιλαμβάνονται σε  7 άξονες προτεραιότητας και συγκεκριμένα:
1.	Ενίσχυση της Περιφέρειας ως ερευνητικού και τεχνολογικού πόλου στη ΝΑ Μεσόγειο, προώθηση της καινοτομίας κι ενίσχυση της ανταγωνιστικότητας της οικονομίας
2.	Προστασία του περιβάλλοντος και μείωση των ενδοπεριφερειακών ανισοτήτων
3.	Συμμετοχή της Περιφέρειας στα διεθνή μεταφορικά δίκτυα ως κόμβου διαμετακόμισης
4.	Βελτίωση των οικονομικών λειτουργιών και της ποιότητας ζωής στα μεγάλα αστικά κέντρα
5.	Ανάπτυξη ορεινών, μειονεκτικών και λοιπών αγροτικών περιοχών
6.	Προώθηση της απασχόλησης-παροχή ίσων ευκαιριών στη γνώση
7.	Τεχνική Βοήθεια

2
Άξονας Προτεραιότητας (5)
«ΑΝΑΠΤΥΞΗ ΟΡΕΙΝΩΝ, ΜΕΙΟΝΕΚΤΙΚΩΝ ΚΑΙ ΛΟΙΠΩΝ ΑΓΡΟΤΙΚΩΝ ΠΕΡΙΟΧΩΝ» 
Στόχοι του άξονα προτεραιότητας 5 είναι :
•	Βελτίωση της ποιότητας γεωργικών και μεταποιημένων προϊόντων ώστε να ικανοποιούνται οι απαιτήσεις της αγοράς.
•	Παραγωγή προϊόντων με αυξημένη ζήτηση (προϊόντα ΠΟΠ, βιολογικά, ΠΓΕ κλπ)
•	Συγκράτηση και προσέλκυση νέων αγροτών και ιδιαίτερα σε αγροτικές περιοχές όπου παρατηρείται επιδείνωση της ηλικιακής πυραμίδας του πληθυσμού.
•	Ενθάρρυνση επενδύσεων για την ανάπτυξη συμπληρωματικών εισοδημάτων στα πλαίσια μιας ολοκληρωμένης παρέμβασης.
•	Προστασία, ανάπτυξη και ορθολογική διαχείριση φυσικών πόρων με έμφαση το νερό.
•	Ολοκληρωμένη και ενδογενή ανάπτυξη ιδιαίτερα ορεινών περιοχών.
•	Διατήρηση της πολιτιστικής κληρονομιάς και παράδοσης στον αγροτικό χώρο καθώς και βελτίωση του επιπέδου της ζωής των κατοίκων της υπαίθρου.  
Ο Άξονας αυτός περιλαμβάνει και το Μέτρο 5.5 «Ολοκληρωμένες Παρεμβάσεις Ανάπτυξης Ειδικών Αγροτικών Περιοχών (Ολοκληρωμένα Σχέδια)», οι στόχοι του οποίου είναι οι εξής:
•	Η διατήρηση και ανάπτυξη της τοπικής οικονομίας που αυξάνουν την προστιθέμενη αξία των τοπικών γεωργικών προϊόντων μέσω της μεταποίησης – τυποποίησης – εμπορίας τους σε τοπικό επίπεδο.
•	Προώθηση τοπικών γεωργικών προϊόντων ποιότητας.
•	Διατήρηση, προστασία και ανάδειξη της πολιτιστικής κληρονομιάς και παράδοσης της υπαίθρου.
•	Δημιουργία θέσεων εργασίας και εξασφάλισης εναλλακτικών πηγών απασχόλησης για τον αγροτικό πληθυσμό.
•	Αντιμετώπιση φαινομένων οικονομικής υστέρησης και υποβάθμισης αγροτικών περιοχών και αξιοποίηση των συγκριτικών πλεονεκτημάτων στο πλαίσιο της διαδικασίας ανάπτυξης και μετασχηματισμού του αγροτικού χώρου.
•	Δυνατότητα δημιουργίας πολλαπλών δραστηριοτήτων ή απόκτησης εναλλακτικών εισοδημάτων, δημιουργία ίσων ευκαιριών, συγκράτηση του αγροτικού πληθυσμού στις εστίες τους.
•	Δημιουργία των κατάλληλων προϋποθέσεων για την προσέλκυση και την εγκατάσταση των νέων κατοίκων και επιχειρήσεων.
•	Προστασία του φυσικού και αγροτικού περιβάλλοντος.

3
ΜΕΤΡΟ 5.5: ΟΛΟΚΛΗΡΩΜΕΝΕΣ ΠΑΡΕΜΒΑΣΕΙΣ ΑΝΑΠΤΥΞΗΣ ΕΙΔΙΚΩΝ ΑΓΡΟΤΙΚΩΝ ΠΕΡΙΟΧΩΝ (ΟΛΟΚΛΗΡΩΜΕΝΑ ΣΧΕΔΙΑ)

ΔΡΑΣΗ 1: «ΕΜΠΟΡΙΑ ΓΕΩΡΓΙΚΩΝ ΠΡΟΪΟΝΤΩΝ ΠΟΙΟΤΗΤΑΣ»

3.1	ΦΟΡΕΑΣ ΥΠΕΥΘΥΝΟΣ ΓΙΑ ΤΗΝ ΥΛΟΠΟΙΗΣΗ ΤΩΝ ΔΡΑΣΕΩΝ
Περιφέρεια Κρήτης
3.2	ΕΠΕΝΔΥΣΕΙΣ ΠΟΥ ΕΝΙΣΧΥΟΝΤΑΙ
H υλοποίηση του μέτρου συμβάλλει στην τόνωση της εγχώριας ζήτησης και στη δημιουργία προϋποθέσεων για την είσοδο των τοπικών προϊόντων σε νέες αγορές, την ενίσχυση του εξαγωγικού προσανατολισμού των τοπικών επιχειρήσεων, την αύξηση της προστιθέμενης αξίας για την τοπική οικονομία και κατά συνέπεια την αύξηση του γεωργικού εισοδήματος. Οι δράσεις που πρόκειται να υλοποιηθούν συμβάλλουν στην επίτευξη των στόχων του Άξονα 5 του Π.Ε.Π. που σχετίζονται με την αντιμετώπιση των προβλημάτων του πρωτογενή τομέα με πολιτικές κατάλληλα προσαρμοσμένες στα ιδιαίτερα χαρακτηριστικά κάθε περιοχής καθώς και στην ενίσχυση της ιδιωτικής πρωτοβουλίας.
Στο πλαίσιο του μέτρου θα υλοποιηθούν μικρής κλίμακας παρεμβάσεις οι οποίες  αφορούν στην παροχή κινήτρων για τη βελτίωση της ποιότητας των αγροτικών προϊόντων, την αύξηση της αξίας της γεωργικής παραγωγής και την προσαρμογή της στη ζήτηση των καταναλωτών η οποία βαθμιαία αποδίδει ιδιαίτερη σημασία στην κατανάλωση προϊόντων ποιότητας.
Ειδικότερα, προβλέπεται  να υλοποιηθούν οι ακόλουθες κατηγορίες πράξεων:
1. Συμβουλευτικές υπηρεσίες για την υποστήριξη της εμπορίας γεωργικών προϊόντων ποιότητας.
Η δράση αφορά  στην κάλυψη του κόστους παροχής  συμβουλευτικών υπηρεσιών προς τους  παραγωγούς οι οποίες αφορούν σε υπηρεσίες όπως:
•	έρευνες αγοράς για την διερεύνηση των δυνατοτήτων προώθησης των τοπικών αγροτικών προϊόντων σε αγορές τοπικές και ευρύτερες των τοπικών,
•	κατάρτιση λοιπών τεχνικών μελετών και μελετών σκοπιμότητας που σχετίζονται με την προώθηση στην αγορά  τοπικών προϊόντων ποιότητας,
•	σύλληψη και σχεδιασμός νέων προϊόντων ποιότητας, σύμφωνα με τις τάσεις της ζήτησης, 
•	Προπαρασκευή αιτήσεων για την αναγνώριση ονομασιών  προέλευσης, ή για τη λήψη πιστοποιητικών ιδιοτυπίας σύμφωνα με τους ισχύοντες κοινοτικούς κανονισμούς.

2. Καθιέρωση συστημάτων διασφάλισης ποιότητας  
Η δράση περιλαμβάνει την κάλυψη του κόστους για την καθιέρωση συστημάτων διασφάλισης  ποιότητας  όπως:
•	οι σειρές ISO 9000 ή 14000
•	συστήματα τα οποία βασίζονται στην  ανάλυση κινδύνων και τα κρίσιμα σημεία ελέγχου (HACCP)
•	Συστήματα περιβαλλοντικού ελέγχου	
Στο πλαίσιο της δράσης περιλαμβάνεται η κάλυψη του κόστους που καταβάλλεται από τους παραγωγούς σε αναγνωρισμένους  οργανισμούς πιστοποίησης για την αρχική πιστοποίηση των συστημάτων αυτών. Η ενίσχυση χορηγείται με μέγιστη διάρκεια 6 ετών και πάντως όχι μετά το 2008, προοδευτικά μειούμενη με βάση την κατανομή 100,100,80,60,40,20

3. Κατάρτιση προσωπικού για την εφαρμογή των συστημάτων διασφάλισης  ποιότητας
Η δράση περιλαμβάνει την κάλυψη του κόστους κατάρτισης παραγωγών και προσωπικού, προκειμένου να γίνει  δυνατή  η εισαγωγή και εφαρμογή των παραπάνω συστημάτων, όπου γίνονται οι πιστοποιήσεις. Η κατάρτιση θα διεξάγεται από τον Οργανισμό που πραγματοποιεί την  πιστοποίηση.

4.	Προώθηση  προϊόντων ποιότητας
Με τη δράση ενισχύεται η προώθηση των τοπικών προϊόντων ποιότητας μέσω της δημιουργίας ιστοσελίδων και δικτυακών τόπων, είτε με τη συμμετοχή των παραγωγών με τη δημιουργία νέων ιστοσελίδων σε υφιστάμενους δικτυακούς τόπους.

-Η δράση αφορά προϊόντα τα οποία έχουν πιστοποιηθεί κατά ISO 9000/2000 ή 14000, HACCP, EMAS, σειρές AGRO διασφάλισης ποιότητας και περιβαλλοντικής διαχείρισης βάση προτύπων ή και προδιαγραφών που εκδίδουν ή και αναγνωρίζουν οι εθνικοί φορείς με αρμοδιότητα στη προτυποποίηση ή άλλα προϊόντα ποιότητας που προβλέπονται στην Κοινή Υπουργική Απόφαση 505/19-11-2002 όπως ισχύει κάθε φορά .
Ο προσδιορισμός των προϊόντων ποιότητας, για την υλοποίηση της δράσης 1, καθορίζονται με τις εκάστοτε Υπουργικές Αποφάσεις, για δε τα προϊόντα ΠΟΠ, ΠΓΕ και αυτά είναι ήδη καθορισμένα και δημοσιευμένα στους σχετικούς κανονισμού της Ε.Ε.
3.3	 ΔΙΚΑΙΟΥΧΟΙ
Δικαιούχοι της Δράσης 1 είναι: 
•	Φυσικά Πρόσωπα
•	Νομικά Πρόσωπα Ιδιωτικού Δικαίου (επιχειρήσεις, αγροτικοί συνεταιρισμοί κ.λ.π.)
3.4	ΕΠΙΛΕΞΙΜΕΣ ΔΑΠΑΝΕΣ
Δαπάνες οι οποίες θεωρούνται ως επιλέξιμες για την χρηματοδότησή τους στο πλαίσιο του Μέτρου είναι: 
1.    Προκειμένου για συμβουλευτικές υπηρεσίες για την υποστήριξη της εμπορίας γεωργικών προϊόντων ποιότητας
•	Δαπάνες που αφορούν έρευνες αγοράς για τη διερεύνηση των δυνατοτήτων προώθησης των τοπικών αγροτικών προϊόντων σε αγορές τοπικές και ευρύτερες των τοπικών. 
•	Δαπάνες κατάρτισης λοιπών τεχνικών μελετών και μελετών σκοπιμότητας που σχετίζονται με την προώθηση στην αγορά τοπικών προϊόντων ποιότητας. Δαπάνες σύλληψης και σχεδιασμού νέων προϊόντων ποιότητας σύμφωνα με τις τάσεις της ζήτησης.
•	Δαπάνες προετοιμασίας φακέλων - αιτήσεων για την αναγνώριση ονομασιών προέλευσης τοπικών παραδοσιακών προϊόντων ως ΠΟΠ, ΠΓΕ, ή για την αναγνώρισή τους ως προϊόντα σύμφωνα με τους ισχύοντες κοινοτικούς κανονισμούς. Σημειώνεται ότι οι δαπάνες αυτές είναι επιλέξιμές εφόσον οι φάκελοι αυτοί παίρνουν έγκριση από τον Υπ. Γεωργίας και υποβάλλονται στην Ε.Ε. για αναγνώριση.

2.	Προκειμένου για την καθιέρωση συστημάτων διασφάλισης ποιότητας, όπως οι σειρές ISO 9000 ή 14000, συστημάτων τα οποία βασίζονται στην ανάλυση κινδύνων και τα κρίσιμα σημεία ελέγχου (HACCP) καθώς και συστημάτων περιβαλλοντικού ελέγχου :
•	Δαπάνες για την κάλυψη του κόστους ανάπτυξης των συστημάτων διασφάλισης ποιότητας, όπως επίσης και του κόστους  που καταβάλλεται από τους τελικούς αποδέκτες σε αναγνωρισμένους οργανισμούς πιστοποίησης για την αρχική πιστοποίηση των συστημάτων αυτών. 
3.   Προκειμένου για κατάρτιση προσωπικού για την εφαρμογή των συστημάτων διασφάλισης ποιότητας :
•	Δαπάνες για την κάλυψη του κόστους κατάρτισης του προσωπικού των τελικών αποδεκτών, προκειμένου να γίνει δυνατή η εισαγωγή και εφαρμογή των παραπάνω συστημάτων, όπου γίνονται οι πιστοποιήσεις. 
Οι παραπάνω δαπάνες θεωρούνται επιλέξιμες μόνο εφ΄ όσον η κατάρτιση διεξάγεται από τον φορέα που εγκαθιστά τα συστήματα και πραγματοποιεί την πιστοποίηση.
4.    Προκειμένου για την προώθηση προϊόντων ποιότητας :
•	Δαπάνες για την κάλυψη του κόστους των τελικών αποδεκτών για τη δημιουργία ιστοσελίδων και δικτυακών τόπων (web sites)
•	Δαπάνες για την κάλυψη της συμμετοχής τους για τη δημιουργία νέων ιστοσελίδων σε υφιστάμενους δικτυακούς τόπους με στόχο την προώθηση των τοπικών προϊόντων ποιότητας.
Οι παραπάνω δαπάνες θεωρούνται επιλέξιμες εφ΄ όσον αφορούν την προώθηση προϊόντων τα οποία έχουν πιστοποιηθεί ή αναγνωρισθεί με τις κατηγορίες που προσδιορίζονται στην παράγραφο 3.2.4 του παρόντος οδηγού εφαρμογής.
Διευκρινίζεται ότι:
•	Ο Φ.Π.Α. δεν περιλαμβάνεται σε καμία κατηγορία δαπανών, καθώς δεν θεωρείται επιλέξιμη δαπάνη και επιβαρύνει εξ ολοκλήρου τελικό αποδέκτη, εκτός των περιπτώσεων που ο φορέας υλοποίησης δεν εμπίπτει στο καθεστώς ΦΠΑ. 
•	Δεν θεωρείται επιλέξιμη, καμία άλλη δαπάνη πέραν των παραπάνω αναφερομένων. 
•	Ως ημερομηνία έναρξης των εργασιών θεωρείται η ημερομηνία της θετικής γνωμοδότησης της επένδυσης από τη Γνωμοδοτική Επιτροπή αξιολόγησης των Επενδυτικών Σχεδίων. Δαπάνες εργασιών που πραγματοποιήθηκαν νωρίτερα της ημερομηνίας αυτής δεν θεωρούνται επιλέξιμες και δεν υπολογίζονται για ενίσχυση. 

3.5	ΜΗ ΕΠΙΛΕΞΙΜΕΣ ΔΑΠΑΝΕΣ
Οι δαπάνες που αναφέρονται κατωτέρω δεν επιδοτούνται:
1.	Αγορά ή απόκτηση κτιριακών εγκαταστάσεων, ανεξάρτητα αν πρόκειται για παλιές ή καινούργιες και την πιθανή προηγούμενη χρήση τους.
2.	Συμβολαιογραφικά έξοδα και πάσης φύσεως φόροι και δημοσιονομικές επιβαρύνσεις του φορέα της επένδυσης.
3.	Δαπάνες που πραγματοποιήθηκαν νωρίτερα από την ημερομηνία της θετικής γνωμοδότησης της επένδυσης από τη Γνωμοδοτική Επιτροπή Έγκρισης των Επενδυτικών Σχεδίων. 
4.	Εξοπλισμός  αναψυχής (τηλεοράσεις, Video, κλπ.) εκτός των περιπτώσεων που αυτός αποτελεί προϋπόθεση για τη λειτουργία της επένδυσης.
5.	Αγορά οχημάτων.
6.	Εξοπλισμός γραφείων (γραφομηχανές, αριθμομηχανές, φωτοτυπικά, έπιπλα κλπ.). Επιδοτείται η αγορά ηλεκτρονικών υπολογιστών (συμπεριλαμβανομένου του Λογισμικού). 
7.	Αγορά υλικών αποσβέσιμων σε διάρκεια μικρότερη του έτους.
8.	Μη φυσικές επενδύσεις όπως  των δημοσιονομικών επιβαρύνσεων κάθε είδους εις βάρος των δικαιούχων. 
9.	Αποζημιώσεις που πληρώνονται από τους δικαιούχους (φορείς) σε τρίτους για απαλλοτριώσεις, εκκρεμότητες, κλπ.
10.	Αγορά μεταχειρισμένων μηχανημάτων και εξοπλισμού 
11.	Αμοιβές προσωπικού, συμπεριλαμβανομένων των επιβαρύνσεων της κοινωνικής ασφάλισης, πληρωτέες από τον δικαιούχο στο προσωπικό του.

4
ΠΡΟΫΠΟΘΕΣΕΙΣ
ΚΑΙ ΚΡΙΤΗΡΙΑ ΕΠΙΛΕΞΙΜΟΤΗΤΑΣ

4.1	ΠΡΟΫΠΟΘΕΣΕΙΣ ΣΕ ΕΠΙΠΕΔΟ ΕΠΕΝΔΥΣΕΩΝ 
Οι υποψήφιοι φορείς – δικαιούχοι προς ένταξη στο μέτρο θα πρέπει να υποβάλλουν προς εξέταση ολοκληρωμένες προτάσεις για την υλοποίηση επενδύσεων οι οποίες θα πρέπει να είναι συμβατές με τους στόχους του Περιφερειακού Επιχειρησιακού Προγράμματος Κρήτης 2000 – 2006 και ειδικότερα του Άξονα 5 «Ανάπτυξη Ορεινών, Μειονεκτικών και λοιπών Αγροτικών περιοχών»
Οι προϋποθέσεις που πρέπει να πληρούνται είναι:
•	Η προτεινόμενη επένδυση να πραγματοποιείται εντός της περιοχής του Προγράμματος Ανάπτυξης Ορεινών, Μειονεκτικών και λοιπών Αγροτικών περιοχών (βλέπε Παράρτημα Ι «Περιοχή Παρέμβασης»).
•	Η τεκμηρίωση της σκοπιμότητας της επένδυσης να εντάσσεται στους στόχους του Μέτρου.
•	Η επενδυτική πρόταση και ο αντίστοιχος προϋπολογισμός αυτής να αφορούν ολοκληρωμένο και λειτουργικό φυσικό αντικείμενο.

4.2 ΤΗΡΗΣΗ ΤΩΝ ΕΛΑΧΙΣΤΩΝ ΠΡΟΫΠΟΘΕΣΕΩΝ ΣΕ ΟΤΙ ΑΦΟΡΑ ΤΟ ΠΕΡΙΒΑΛΛΟΝ
Η ύπαρξη προέγκριση χωροθέτησης της επένδυσης, η ύπαρξη Περιβαλλοντικών Όρων λειτουργίας της επένδυσης και άδεια διάθεσης αποβλήτων που χορηγούνται από τις αρμόδιες αρχές, ανάλογα με το είδος της επένδυσης και εάν απαιτούνται σύμφωνα με την κείμενη νομοθεσία, θα πρέπει να προσκομίζονται πριν την υπογραφή της σύμβασης, ενώ βεβαίωση υποβολής κατάθεσης των ανωτέρω μελετών προς έγκριση στις αρμόδιες υπηρεσίες θα αποτελεί αναπόσπαστο τμήμα του φακέλου υποψηφιότητας.

4.3	ΠΡΟΫΠΟΘΕΣΕΙΣ ΣΕ ΕΠΙΠΕΔΟ ΕΠΕΝΔΥΤΩΝ / ΕΠΕΝΔΥΤΙΚΟΥ ΣΧΕΔΙΟΥ
4.3.1 Προϋποθέσεις - δικαιολογητικά ένταξης
Οι υποβαλλόμενες προτάσεις εκτός των προαναφερθέντων θα πρέπει να πληρούν τις ακόλουθες προϋποθέσεις για να έχουν δικαίωμα ένταξης στο πρόγραμμα:
1.	Υποβολή Φακέλου Υποψηφιότητας. Ουσιαστική και τυπική προϋπόθεση για την αξιολόγηση των προτάσεων είναι η υποβολή του φακέλου υποψηφιότητας, ο οποίος θα έχει συνταχθεί σύμφωνα με τα υποδείγματα της Περιφέρειας Κρήτης. 
2.	 Προϋπολογισμός του έργου. Η ενίσχυση δεν μπορεί να υπερβαίνει  τις 100.000 Ευρώ ανά δικαιούχο, ανά τριετία και μέχρι το 75% του συνολικού επιλέξιμου κόστους. 
3.	Υποβολή αναγκαίων δικαιολογητικών. Ο φάκελος υποψηφιότητας θα πρέπει να συνοδεύεται από τα ακόλουθα δικαιολογητικά:
Α. Στοιχεία κάλυψης ίδιας συμμετοχής.
•	Βεβαίωση Τραπέζης που να δηλώνει το κατ’ αρχήν ενδιαφέρον για δανειοδότηση του προτείνοντα, σε περίπτωση που μέρος της επένδυσης καλυφθεί με δάνειο, σύμφωνα με το χρηματοδοτικό σχήμα της επένδυσης.
•	Αποδεικτικά στοιχεία που τεκμηριώνουν την δυνατότητα του επενδυτή να καλύψει τους προβλεπόμενους ίδιους πόρους (ίδια συμμετοχή μείον δανεισμός) σύμφωνα με το χρηματοδοτικό σχήμα. Η Διεύθυνση Γεωργικής Ανάπτυξης διατηρεί το δικαίωμα να ζητήσει εκ νέου κίνηση του λογαριασμού καθ΄ όλη τη διάρκεια και μέχρι της υπογραφή της σύμβασης.
Ενδεικτικά αποδεικτικά στοιχεία ίδιων πόρων:
Για  ατομικές επιχειρήσεις (υφιστάμενες ή υπό ίδρυση, Συλλογικούς Φορείς (σύλλογοι, ΜΚΟ κλπ):
Καταθέσεις στο όνομα του φυσικού προσώπου 	Θεωρημένο αντίγραφο της κίνησης λογαριασμού σε τράπεζα. 
 Κοινοί λογαριασμοί θεωρούνται αποδεικτικό στοιχείο, εφόσον οι κάτοχοι των λογαριασμών είναι συγγενείς μέχρι β΄ βαθμού ή σύζυγοι. 
Σ’ αυτήν την περίπτωση θα πρέπει να υπάρχει υπεύθυνη δήλωση του συγκαταθέτη ότι αποδέχεται τη διάθεση του ποσού για την υλοποίηση της επένδυσης. 	
Άμεσα ρευστοποιήσιμοι τίτλοι 	Αντίγραφα τίτλων που θα προκύπτει και η πραγματική τους αξία.	
Δωρεές από άλλα πρόσωπα 	Υπεύθυνη δήλωση του δωρητή, ότι προτίθεται να κάνει τη δωρεά πριν την υπογραφή της σύμβασης και τα απαραίτητα δικαιολογητικά σύμφωνα με την παρούσα, ότι ο δωρητής διαθέτει το ποσό.	
Οποιαδήποτε απαίτηση αποδεικνύεται με δημόσια έγγραφα και μπορεί να χρησιμοποιηθεί για την επένδυση και είναι άμεσα ρευστοποιήσιμα, π.χ. απαιτήσεις με δικαστική απόφαση κλπ.	Το αντίστοιχο δημόσιο έγγραφο.	
Λοιπά στοιχεία	Οτιδήποτε μπορεί να αποδεικνύει τη δυνατότητα καταβολής της ίδιας συμμετοχής.	

Για  εταιρίες:
Υφιστάμενα κεφάλαια	Στοιχεία που να αποδεικνύουν ότι τα υφιστάμενα κεφάλαια είναι διαθέσιμα και μπορούν να χρησιμοποιηθούν για την επένδυση. 
Αντίστοιχες τραπεζικές καταθέσεις για το ποσό που προκύπτει ότι είναι διαθέσιμο από τα κεφάλαια.           	
Αύξηση κεφαλαίου / εισφορές	Για Α.Ε., Συνεταιρισμούς:
Απόφαση του οργάνου που απαιτείται από το καταστατικό της εταιρείας για την αύξηση του μετοχικού κεφαλαίου / συνεταιριστικής μερίδας (Γ.Σ. ή του Δ.Σ.) και το χρονοδιάγραμμα ολοκλήρωσης της αύξησης σε περίπτωση ένταξης στο πρόγραμμα. 
Αποδεικτικά στοιχεία των εταίρων για τη δυνατότητα κάλυψης του μεριδίου τους (σύμφωνα με όσα περιγράφονται για τα φυσικά πρόσωπα).
Για ΕΠΕ:
Απόφαση της συνελεύσεως των εταίρων για αύξηση του εταιρικού κεφαλαίου.
Αποδεικτικά στοιχεία των εταίρων για τη δυνατότητα κάλυψης του μεριδίου τους (σύμφωνα με όσα περιγράφονται για τα φυσικά πρόσωπα).
Για Ο.Ε., Ε.Ε.: 
Αποδεικτικά στοιχεία των εταίρων για τη δυνατότητα κάλυψης του μεριδίου τους (σύμφωνα με όσα περιγράφονται για τα φυσικά πρόσωπα).
Για Δημοτικές Επιχειρήσεις:
Απόφαση του Δημοτικού Συμβουλίου για χρηματοδότηση και την κάλυψη της ίδιας συμμετοχής.	

Β. Λοιπά δικαιολογητικά:
•	Προσφορές (προτιμολόγια) και πληροφοριακά φυλλάδια (prospectus) του προτεινόμενου εξοπλισμού  (τουλάχιστον μία ανά προτεινόμενη δαπάνη).
•	Στην περίπτωση φυσικών προσώπων υποβάλλονται αντίγραφα εκκαθαριστικών σημειωμάτων και φορολογικών δηλώσεων των τριών τελευταίων χρήσεων (έντυπο Ε1) συνοδευόμενα από υπεύθυνη δήλωση για το ακριβές αντίγραφο.
•	Στοιχεία από τα οποία προκύπτει η οικονομική κατάσταση του νομικού προσώπου όπως: ισολογισμοί των τριών τελευταίων χρήσεων της επιχείρησης για τις επιχειρήσεις που τηρούν βιβλία Γ’ κατηγορίας ή στοιχεία εσόδων – εξόδων στις περιπτώσεις που τηρούνται βιβλία Β’ και Α’ κατηγορίας του ΚΒΣ ή έντυπο Ε3 ή έντυπο Ε5 ή έντυπο Φ10 ανάλογα με τη φύση της εταιρίας.
•	Θεωρημένο αντίγραφο καταστατικού του φορέα και τυχόν τροποποιήσεις του, όπου ορίζεται ο νόμιμος εκπρόσωπος της εταιρείας. Αντίγραφο ΦΕΚ που ορίζεται ο διευθύνων σύμβουλος ή ο διαχειριστής στις περιπτώσεις εταιρειών Α.Ε. και Ε.Π.Ε αντίστοιχα.
•	Σε περίπτωση που ο φορέας που υποβάλλει πρόταση για συμμετοχή στο πρόγραμμα είναι υπό σύσταση εταιρεία θα πρέπει κατά την υποβολή του φακέλου υποψηφιότητας να περιλαμβάνεται και υπογεγραμμένο από τους εταίρους σχέδιο καταστατικού της εταιρείας στο οποίο θα περιλαμβάνονται τουλάχιστον η έδρα της επιχείρησης, το κεφάλαιο της, οι σκοποί της, το ποσοστό συμμετοχής των εταίρων και η διαχείριση. Σε περίπτωση έγκρισης της υποβληθείσας πρότασης και πριν την υπογραφή της σχετικής σύμβασης θα πρέπει να έχει συσταθεί η εταιρεία.
•	Θεωρημένο αντίγραφο αστυνομικής ταυτότητας ή διαβατηρίου του υποψήφιου επενδυτή ή του νόμιμου εκπροσώπου του φορέα που υποβάλλει την πρόταση.
•	Φορολογική και ασφαλιστική ενημερότητα του φυσικού ή του νομικού προσώπου που υποβάλλει την πρόταση.  
•	Πιστοποιητικό μη λύσης και μη πτώχευσης, όταν ο υποψήφιος επενδυτής είναι νομικό πρόσωπο. Διευκρινίζεται ότι για τα σωματεία και τις αστικές μη κερδοσκοπικές εταιρείες, επειδή δεν ασκούν εμπορική δραστηριότητα, απαιτείται μόνο το πιστοποιητικό μη λύσης.
•	Υπεύθυνη Δήλωση του υποψήφιου επενδυτή ή των εταίρων / μετόχων σε περίπτωση νομικού προσώπου, στην οποία αναφέρονται τα εξής:
I.	Όλα τα στοιχεία που περιλαμβάνονται στον φάκελο υποψηφιότητας είναι αληθή.
II.	Η επενδυτική πρόταση δεν έχει ενταχθεί / οριστικά υπαχθεί  σε άλλο πρόγραμμα / καθεστώς για το ίδιο αντικείμενο του έργου. Σε περίπτωση υπαγωγής της δεν θα ενισχυθεί από άλλο Εθνικό ή Κοινοτικό πρόγραμμα για την υλοποίηση της ίδιας πρότασης ή τμήματος αυτής.
III.	H κάλυψης της ιδίας συμμετοχής σε περίπτωση που αυτή θα καλυφθεί με φορολογικά αποθεματικά να δηλώνεται ότι αυτά δεν έχουν χρησιμοποιηθεί ή πρόκειται να χρησιμοποιηθούν για την κάλυψη της ιδίας συμμετοχής άλλου ενισχυόμενου προγράμματος.
IV.	Σε υπό σύσταση εταιρείες να δηλώνεται η νομική μορφή και η μετοχική/ εταιρική σύνθεση του κεφαλαίου της.
V.	Κατά την υποβολή του φακέλου υποψηφιότητας για συμμετοχή στο πρόγραμμα ελήφθησαν υπόψη και έγιναν αποδεκτοί όλοι οι όροι και οι προϋποθέσεις που αναφέρονται στο σχετικό οδηγό εφαρμογής και στο φάκελο υποψηφιότητας
VI.	Σε περίπτωση συμμετοχής στο πρόγραμμα υποψήφιου επενδυτή (άρρεν) ότι  έχει εκπληρώσει τις στρατιωτικές του υποχρεώσεις ή έχει απαλλαγεί νομίμως από αυτές.
VII.	Αποδέχομαι να διευκολύνω τους εθνικούς και κοινοτικούς ελέγχους.
VIII.	Δεν έχω τελεσίδικα καταδικαστεί για οικονομικό αδίκημα ή αδίκημα που σχετίζεται με την επαγγελματική μου δραστηριότητα ή αδίκημα σχετικά με καλλιέργεια, κατοχή, εμπορία, διάθεση ναρκωτικών ουσιών ή/και απάτη εις βάρος του Δημοσίου και θα το αποδείξω με την προσκόμιση πιστοποιητικού ποινικού μητρώου γενικής χρήσης πριν την υπογραφή της σύμβασης.

Γ. Δικαιολογητικά που θα πρέπει να προσκομιστούν πριν από την υπογραφή της σύμβασης.
•	Φορολογική και ασφαλιστική  ενημερότητα του φορέα της επένδυσης.
•	Πιστοποιητικό μη λύσης και μη πτώχευσης, όταν ο υποψήφιος επενδυτής είναι νομικό πρόσωπο. Διευκρινίζεται ότι για τα σωματεία και τις αστικές μη κερδοσκοπικές εταιρείες, επειδή δεν ασκούν εμπορική δραστηριότητα, απαιτείται μόνο το πιστοποιητικό μη λύσης.
•	Θεωρημένο αντίγραφο αστυνομικής ταυτότητας ή διαβατηρίου του υποψήφιου επενδυτή ή του νόμιμου εκπροσώπου του φορέα που υποβάλλει την πρόταση.
•	Οι αναφερόμενες σύμφωνα με τον οικείο Οδηγό Εφαρμογής υπεύθυνες δηλώσεις του Ν.1599/1985 του υποψήφιου επενδυτή.
4.3.2	Περιεχόμενα αίτησης - μελέτης και τρόπος παρουσίασης
Τα περιεχόμενα της αίτησης – μελέτης θα πρέπει να ακολουθούν τη δομή του Φακέλου Υποβολής Πρότασης, και θα πρέπει να υποβάλλονται εις τετραπλούν σε σφραγισμένους φακέλους, και ειδικότερα σε ένα πρωτότυπο, το οποίο φέρει την σχετική ένδειξη «Πρωτότυπο» και τρία (3) επιπλέον αντίγραφα. Επίσης, θα πρέπει να υποβάλλεται ένα πλήρες αντίγραφο σε ηλεκτρονική μορφή (CD ROM ή δισκέτα, σε περιβάλλον WINDOWS 98 ή 2000). Τα κείμενα θα πρέπει να είναι σε μορφή WORD και οι πίνακες σε EXCEL. 
Στην αρχή κάθε φακέλου θα υπάρχει πίνακας περιεχομένων, καθώς και πλήρη στοιχεία (τηλέφωνο, fax, διεύθυνση) του υπευθύνου εκπροσώπου του φορέα, με τον οποίο θα έρχονται σε επαφή οι υπηρεσίες της Περιφέρειας και θα αναγράφεται υποχρεωτικά ο Α.Φ.Μ. του υποψήφιου. 
Ο Οδηγός Εφαρμογής και ο Φάκελος Υποψηφιότητας της Δράσης είναι διαθέσιμα στη ιστοσελίδα της Περιφέρειας Κρήτης (www.crete-region.gr).

4.3.3	Κριτήρια αποκλεισμού  επενδυτών/ επενδυτικών σχεδίων
Αποκλείονται οι επενδυτές / επενδυτικά σχέδια που εμπίπτουν στις ακόλουθες περιπτώσεις :
1.	Εκπρόθεσμη υποβολή του φακέλου υποψηφιότητας καθώς και η κατάθεση της αίτησης και των δικαιολογητικών σε άλλη υπηρεσία εκτός αυτής που ορίζεται από την προκήρυξη της δράσης του Μέτρου. 
2.	Οι προτάσεις που παρουσιάζουν έλλειψη των απαραίτητων για την αξιολόγηση του φακέλου υποψηφιότητας δικαιολογητικών: θεωρημένο αντίγραφο καταστατικού, σχέδιο καταστατικού για τις υπό σύσταση εταιρίες, προσφορές για τον βασικό εξοπλισμό, στοιχεία από τα οποία προκύπτει η οικονομική κατάσταση του νομικού προσώπου, αντίγραφα εκκαθαριστικών και φορολογικών δηλώσεων (έντυπο Ε1) για φυσικά πρόσωπα. 
3.	Μη επιλέξιμα επενδυτικά σχέδια. 
4.	Οι υποψήφιοι στους οποίους κατά τον χρόνο υποβολής και εξέτασης του επενδυτικού τους σχεδίου έχουν επιβληθεί διοικητικές κυρώσεις για παραβίαση κοινοτικών Κανονισμών ή εθνικής Νομοθεσίας σχετικές με την υλοποίηση επενδυτικών σχεδίων.
5.	Οι υποψήφιοι που δεν παρουσιάζουν τεκμηριωμένη δυνατότητα  κάλυψης των ιδίων πόρων για την πραγματοποίηση της επένδυσης σύμφωνα με το χρηματοδοτικό σχήμα.
6.	Οι υποψήφιοι επενδυτές που δεν έχουν την υπηκοότητα Κράτους – Μέλους της Ευρωπαϊκής Ένωσης.
7.	Οι υποψήφιοι επενδυτές που έχουν υπερβεί το 65ο έτος της ηλικίας τους κατά την υποβολή της πρότασης.
8.	Οι υποψήφιοι επενδυτές που δεν  έχουν συμπληρώσει το 18ο έτος της ηλικίας τους κατά την υποβολή της πρότασης και δεν έχουν εκπληρώσει τις στρατιωτικές τους υποχρεώσεις ή δεν έχουν απαλλαγεί νόμιμα από αυτές.
9.	Οι υποψήφιοι επενδυτές που έχουν τελεσίδικα καταδικαστεί για οικονομικό αδίκημα ή αδίκημα που σχετίζεται με την επαγγελματική τους δραστηριότητα ή αδίκημα σχετικό με καλλιέργεια, κατοχή, εμπορία, διάθεση ναρκωτικών ουσιών ή/και απάτη σε βάρος του Δημοσίου. 

4.3.4.	Είδος και ύψος ενίσχυσης
Η ενίσχυση χορηγείται στον δικαιούχο φορέα του έργου με τη μορφή επιδότησης κεφαλαίου και το ύψος της υπολογίζεται ως ποσοστό των επιλέξιμων δαπανών  της επένδυσης. 
Το ύψος ενίσχυσης δεν μπορεί να υπερβαίνει τα 100.000 Ευρώ ανά δικαιούχο ανά τριετία και μέχρι το 75% του συνολικού επιλέξιμου κόστους 

4.3.5 Διάρκεια υλοποίησης έργων
Τα εγκεκριμένα επενδυτικά σχέδια θα πρέπει να υλοποιηθούν εντός 30 μηνών από την ημερομηνία υπογραφής της Απόφασης του Γενικού Γραμματέα της Περιφέρειας Κρήτης για την έγκριση και την υπαγωγή τους στη δράση 1 του Μέτρου 5.5.

4.4	ΤΟΠΟΣ ΚΑΙ ΗΜΕΡΟΜΗΝΙΑ ΥΠΟΒΟΛΗΣ
Οι υποψήφιοι υποβάλλουν τους φακέλους υποψηφιότητας σύμφωνα με τις ημερομηνίες που ορίζονται από την προκήρυξη της Δράσης.  
Οι φορείς που ενδιαφέρονται να εντάξουν επενδυτικά σχέδια στα πλαίσια της παρούσας, υποβάλλουν αίτηση – μελέτη στη λειτουργούσα Δομή Στήριξης της Περιφέρειας Κρήτης Αναπτυξιακή Ηρακλείου Α.Ε. και στις αντίστοιχες αντένες κάθε νομού (Παράρτημα ΙΙ).

Αιτήσεις που υποβάλλονται σε άλλους φορείς εκτός των οριζομένων θεωρούνται ως ουδέποτε υποβληθείσες.
5
ΔΙΑΔΙΚΑΣΙΑ ΕΞΕΤΑΣΗΣ 
ΚΑΙ ΕΓΚΡΙΣΗΣ ΥΠΑΓΩΓΗΣ 
ΤΩΝ ΕΡΓΩΝ  

5.1 ΣΤΑΔΙΑ ΔΙΑΔΙΚΑΣΙΑσ ΕΞΕΤΑΣΗΣ ΚΑΙ ΕΓΚΡΙΣΗΣ ΥΠΑΓΩΓΗΣ ΤΩΝ ΕΡΓΩΝ  
Η εξέταση για την υπαγωγή ή μη των επενδυτικών σχεδίων σε πρόγραμμα ενίσχυσης πραγματοποιείται στα ακόλουθα στάδια:
5.1.1 Σχέδια για την αναγνώριση προϊόντων ΠΟΠ, ΠΓΕ, ΕΠΠΕ
1.	Έλεγχος πληρότητας υποβαλλόμενου φακέλου και επιλεξιμότητας της πρότασης.
2.	Αποστολή του φακέλου – αίτησης στην  Περιφέρεια Κρήτης για εξέταση και σχετική εισήγηση στον Γενικό Γραμματέα της Περιφέρειας Κρήτης.
3.	Σε περίπτωση έγκρισης από την Περιφέρεια Κρήτης ο φάκελος – αίτηση προωθείται στην Ευρωπαϊκή Επιτροπή για τις περαιτέρω διαδικασίες αναγνώρισης, ενώ σε περίπτωση απόρριψης ενημερώνεται ο υποψήφιος επενδυτής.
 5.1.2 Για όλες τις υπόλοιπες επενδυτικές προτάσεις 
1.	Έλεγχος πληρότητας υποβαλλόμενου φακέλου και επιλεξιμότητας της πρότασης.
2.	Βαθμολόγηση επενδυτικού σχεδίου σύμφωνα με τα κριτήρια αξιολόγησης – Κατάταξη των επενδυτικών σχεδίων κατά φθίνουσα σειρά από την γνωμοδοτική επιτροπή.
3.	Αποστολή αποτελεσμάτων της Γνωμοδοτικής Επιτροπής στους τελικούς δικαιούχους
4.	Ο τελικός δικαιούχος ανάλογα με τις διατιθέμενες πιστώσεις και συνεπικουρούμενος από τις Δομές Στήριξης γνωστοποιεί στους εν δυνάμει εντασσόμενους τα αποτελέσματα της Γνωμοδοτικής Επιτροπής και τους καλούν να υποβάλουν δήλωση αποδοχής προσκομίζοντας τις απαιτούμενες εγγυητικές επιστολές και να προσαρμόσουν το επενδυτικό τους σχέδιο σύμφωνα με τα αποτελέσματα της Γνωμοδοτικής Επιτροπής
5.	Επιστολή ενημέρωσης στους απορριπτόμενους επενδυτές για τους λόγους απόρριψής τους 
6.	Αποστολή δήλωσης αποδοχής και προσκόμιση των απαιτούμενων δικαιολογητικών και τον αναμορφωμένων σχεδίων από τους εν δυνάμει εντασσόμενους
7.	Ενέργειες των τελικών δικαιούχων προς την Υπηρεσία Διαχείρισης του Π.Ε.Π. Κρήτης 2000 – 2006 σύμφωνα με τις διαδικασίες που ορίζονται.
8.	Έκδοση Απόφασης ένταξης από το Γενικό Γραμματέα της Περιφέρειας Κρήτης.
9.	Οι απορριπτόμενοι έχουν δικαίωμα υποβολής έντασης κατά των αποτελεσμάτων σε αποκλειστική προθεσμία δεκαπέντε (15) ημερών από την ημερομηνία γνωστοποίησης της απόφασης απόρριψής τους σύμφωνα με όσα ορίζονται στην ΚΥΑ 505/2002 όπως ισχύει κάθε φορά.

5.2	ΕΛΕΓΧΟΣ ΠΛΗΡΟΤΗΤΑΣ ΥΠΟΒΑΛΛΟΜΕΝΟΥ ΦΑΚΕΛΟΥ ΚΑΙ ΕΠΙΛΕΞΙΜΟΤΗΤΑΣ ΤΗΣ ΠΡΟΤΑΣΗΣ  
Εξετάζεται εάν η αίτηση εμπίπτει στις εγκεκριμένες ενέργειες και δραστηριότητες του Προγράμματος (επιλεξιμότητα της πρότασης), καθώς και η πληρότητα των δικαιολογητικών που περιλαμβάνονται σε αυτή. Στην περίπτωση που υπάρχουν ελλείψεις στα απαραίτητα για την αξιολόγηση του φακέλου υποψηφιότητας  δικαιολογητικά, η αίτηση απορρίπτεται και τίθεται στο αρχείο.
Δεν επιτρέπεται η υποβολή συμπληρωματικών στοιχείων ή η τροποποίηση του περιεχομένου του φακέλου υποψηφιότητας μετά την κατάθεση της αίτησης.
Kατά τη φάση αυτή, ελέγχεται η τήρηση των προϋποθέσεων που αναφέρονται στις ενότητες 4.1 – 4.3 του παρόντος Οδηγού Εφαρμογής. 

5.3	ΒΑΘΜΟΛΟΓΗΣΗ ΦΑΚΕΛΩΝ ΥΠΟΨΗΦΙΟΤΗΤΑΣ ΣΥΜΦΩΝΑ ΜΕ ΤΑ ΚΡΙΤΗΡΙΑ ΑΞΙΟΛΟΓΗΣΗΣ – ΚΑΤΑΤΑΞΗ ΤΩΝ ΕΠΕΝΔΥΤΙΚΩΝ ΣΧΕΔΙΩΝ
Η βαθμολόγηση όσων φακέλων υποψηφιότητας σχεδίων πληρούν τις προϋποθέσεις της ενότητας 5.1, γίνεται σύμφωνα με τα κριτήρια αξιολόγησης τα οποία παρουσιάζονται στην Ενότητα 6 του παρόντος Οδηγού Εφαρμογής. 
Η κατάταξη των ενδιαφερόμενων επενδυτών γίνεται κατά φθίνουσα σειρά βαθμολογίας και στα πλαίσια του καθορισμένου ορίου πιστώσεων κατά δράση. 

5.4	ΕΚΔΟΣΗ ΑΠΟΦΑΣΗΣ 
Η Περιφέρεια Κρήτης προβαίνει στην οριστική έγκριση των επενδυτικών σχεδίων, με απόφαση του Γενικού Γραμματέα, αναλαμβάνοντας δέσμευση για την καταβολή των ενισχύσεων.

5.5	ΕΓΓΥΗΤΙΚΕΣ ΕΠΙΣΤΟΛΕΣ
Οι επενδυτές υποχρεούνται το αργότερο εντός 1 μηνός από την ημερομηνία παραλαβής του εγγράφου με το οποίο ειδοποιούνται για την καταρχήν έγκριση του έργου, να υποβάλλουν στη Δομή Στήριξης δύο εγγυητικές επιστολές τραπέζης καλής εκτέλεσης του επενδυτικού σχεδίου, για ποσό ίσο προς το 5% του επιλέξιμου κόστους του έργου εκάστη, η πρώτη των οποίων θα επιστρέφεται με την βεβαίωση υλοποίησης του 30% του εγκριθέντος έργου, η δε δεύτερη με τη βεβαίωση ολοκλήρωσης της επένδυσης. 
Οι εγγυητικές επιστολές θα εκδίδονται υπέρ της Περιφέρειας Κρήτης – Διεύθυνση Γεωργικής Ανάπτυξης.

6
ΚΡΙΤΗΡΙΑ ΑΞΙΟΛΟΓΗΣΗΣ ΠΡΟΤΑΣΕΩΝ
Η αξιολόγηση και βαθμολόγηση των φακέλων υποψηφιότητας, για την ένταξη επενδυτικών σχεδίων στη δράση 1, γίνεται σύμφωνα με τα κριτήρια που παρουσιάζονται παρακάτω.
Τα επενδυτικά σχέδια που θα τεθούν υπό αξιολόγηση θα πρέπει να συμπληρώνουν κατ΄ ελάχιστο επί του συνόλου της βαθμολογίας των κριτηρίων το 40% της μέγιστης συνολικής  βαθμολογίας. 
Α/Α	Κριτήρια	Βαθμολογία	
Β.1. Αξιολόγηση του Αιτούντος	
01.	Οικονομικά στοιχεία (κύκλος εργασιών) του αιτούντος.	Άριστα	10	
		Καλά	5	
		Ελλιπή	0	
02.	Οργάνωση, λειτουργία και εμπειρία του αιτούντος.	Άριστη	10	
		Καλή	5	
		Ελλιπής	0	
Β.2. Αξιολόγηση του Συμβούλου	
03.	Εμπειρία και ικανότητα του Συμβούλου (επιτυχής ή μη πιστοποίηση ομοειδών επιχειρήσεων και συναφών προτύπων)	Άριστη	10	
		Καλή 	5	
		Ελλιπής	0	
Β.3. Αξιολόγηση του Προγράμματος	
04.	Σημασία των προϊόντων στα οποία αφορά η υλοποίηση της δράσης	Εθνικής σημασίας γεωργικά προϊόντα ποιότητας	10	
		Άλλα γεωργικά προϊόντα ποιότητας	5	
		Άλλα γεωργικά προϊόντα	0	
05.	Κατηγορία προτύπου	Σειρά AGRO	10	
		HACCP, EMAS	5	
		ISO ή άλλα	5	
06.	Ποιότητα των συμβουλευτικών υπηρεσιών (στόχοι κλπ.)	Άριστη	10	
		Καλή	5	
		Ελλιπής	0	
07.	Δημιουργία ιστοσελίδων και δικτυακών τόπων	Πιστοποιημένων προϊόντων	10	
		Μη πιστοποιημένων προϊόντων	5	
		Δεν δημιουργείται ιστοσελίδα	0	
08.	Συμβολή στην απασχόληση και στην ανάπτυξη της τοπικής οικονομίας.	Εξαιρετική	10	
		Σημαντική	5	
		Ασήμαντη	0	
09.	Ρεαλιστικότητα του προϋπολογισμού και των οικονομικών παραμέτρων του προγράμματος.	Άριστη	20	
		Καλή	15	
		Μέτρια	10	
		Ελλιπής	0	

7
ΚΑΤΑΒΟΛΗ ΕΠΙΧΟΡΗΓΗΣΗΣ

Η επιχορήγηση του έργου καταβάλλεται στον φορέα απολογιστικά και μετά την πιστοποίηση του φυσικού και οικονομικού αντικειμένου.
Σε περίπτωση που υπάρχει μείωση του επιλέξιμου τελικού κόστους, σε σχέση με το προβλεπόμενο αρχικό επιλέξιμο κόστος, θα μειώνονται αναλογικά και τα ποσά των ενισχύσεων.
Μείωση των προβλεπόμενων βασικών μεγεθών του θα επιφέρει αναλογική μείωση των ποσών ενίσχυσης, ανεξάρτητα αν ο προϋπολογισμός διαμορφώνεται σε επίπεδα ανώτερα από τα προβλεπόμενα.
Τα έργα πρέπει να εκτελούνται χωρίς παρεκκλίσεις από την εγκεκριμένη πρόταση

8
ΥΠΟΧΡΕΩΣΕΙΣ ΤΩΝ ΕΠΕΝΔΥΤΏΝ – 
ΚΥΡΩΣΕΙΣ
1.	Ο δικαιούχος της ενίσχυσης οφείλει να εκτελέσει το έργο σύμφωνα με τα όσα προβλέπονται στην αίτηση που υποβλήθηκε στη Δομή Στήριξης και εγκρίθηκε και μέσα στα χρονικά περιθώρια που προσδιορίζονται στον παρόντα Οδηγό Εφαρμογής. 
2.	Ο δικαιούχος της ενίσχυσης υποχρεούται:
α)	Να ενημερώνει απαραιτήτως για την ακριβή ημερομηνία έναρξης των εργασιών τη Δομή Στήριξης. 
β)	Να υποβάλει στη Δομή Στήριξης την οριστική μελέτη του έργου προκειμένου αυτή να διευκολύνεται στις εργασίες, εφ’ όσον αυτή απαιτείται. 
γ)	Να παρέχει κάθε σχετική πληροφόρηση προκειμένου να διευκολύνει τις υπηρεσίες  που παρακολουθούν την εκτέλεση του έργου του.
δ)	Να αποδέχεται τον έλεγχο προσκομίζοντας οποιαδήποτε παραστατικά ζητηθούν και να παρέχει πρόσβαση στα λογιστικά του βιβλία από τα αρμόδια εντεταλμένα όργανα του Κράτους και της Ε.Ε.
ε)	Να  τηρεί τις υποχρεώσεις του για δημοσιότητα όπως αυτές προβλέπονται στον κανονισμό Ε.Ε 1159/2000.
ζ)  Να διευκολύνει τους εμπλεκόμενους φορείς του προγράμματος σε ότι αφορά σε θέματα προβολής και δημοσιότητάς του (λήψη φωτογραφιών, καταχωρήσεις σε ΜΜΕ, συμμετοχή σε εκθέσεις, κ.λ.π). 
3.	Φορείς οι οποίοι δηλώνουν ψευδή ή ανακριβή στοιχεία προκειμένου να επιτύχουν την επιχορήγησή τους απεντάσσονται από το πρόγραμμα και αποκλείονται για διάστημα έως 10 ετών από κάθε μορφής ενισχύσεις προσανατολισμού.
4.	Το ελάχιστο ποσοστό υποχρεωτικής συμμετοχής του φορέα με ίδια κεφάλαια, όπως καθορίζεται στην απόφαση υπαγωγής, θα αναλίσκεται κατά προτεραιότητα για την αντιμετώπιση των πρώτων δαπανών του έργου.
5.	Κάθε ενδιαφερόμενος έχει δικαίωμα να υποβάλει κατ’ ανώτατο όριο ένα (1) επενδυτικό σχέδιο και μόνο σε μία Δομή Στήριξης, σε κάθε κύκλο προκήρυξης της κάθε δράσης. Η υποβολή περισσότερων της μίας υποβολής από τον ίδιο υποψήφιο καθιστά όλες τις υποβληθείσες προτάσεις του αυτοδίκαια άκυρες.
6.	Ο επενδυτής υποχρεούται στην τήρηση των όρων της απόφασης υπαγωγής. Σε περίπτωση μη τήρησης των όρων αυτών, ο Γενικός Γραμματέας της Περιφέρειας Κρήτης εκδίδει απόφαση ανάκλησης της υπαγωγής και μερικής ή ολικής επιστροφής των ποσών της δημόσιας επιχορήγησης. Είναι δυνατή η ανάκληση της απόφασης υπαγωγής μετά από αίτημα του επενδυτή. 
7.	Αίτημα τροποποίησης της απόφασης υπαγωγής που αφορά σε αύξηση του εγκριθέντος προϋπολογισμού του έργου απαγορεύεται.
8.	Κάθε δικαιούχος ενίσχυσης δεσμεύεται να μην μετεγκατασταθεί σε άλλη Περιφέρεια ή άλλη γεωγραφική ενότητα, εκτός αυτής στην οποία του έχει χορηγηθεί η ενίσχυση. Δεσμεύεται, επίσης, να μην μεταβάλει τη χρήση της ενισχυόμενης επένδυσης για χρονικό διάστημα πέντε (5) ετών, μετά την ολοκλήρωση της. Σε περίπτωση που ο δικαιούχος της ενίσχυσης, κατά τη διάρκεια της πενταετίας μετά την ολοκλήρωση του έργου, παύσει τη λειτουργία του ή εγκατασταθεί σε άλλη Περιφέρεια ή γεωγραφική ενότητα, ή μεταβάλλει τη χρήση του έργου, υποχρεούται σε αναλογική επιστροφή του ποσού της δημόσιας επιχορήγησης.
9.	Απαγορεύεται η μεταβίβαση παγίων περιουσιακών στοιχείων που έχουν επιχορηγηθεί, μέχρι τη συμπλήρωση πενταετίας από την ολοκλήρωση του έργου (από την οριστική παραλαβή του από την αρμόδια επιτροπή), εκτός εάν αυτά έχουν αντικατασταθεί από άλλα τουλάχιστον ισοδυνάμου αποτελέσματος. Σε αντίθετη περίπτωση, επιβάλλεται ολική ή μερική ανάκληση της απόφασης έγκρισης και η επιστροφή της καταβληθείσας επιχορήγησης. Απαγορεύεται επίσης η εκμίσθωση παγίων στοιχείων της επένδυσης, για το ίδιο χρονικό διάστημα. 

10.	Από την ημερομηνία έκδοσης της απόφασης ολοκλήρωσης του έργου και για χρονικό διάστημα ενός (1) έτους, ο επενδυτής έχει την υποχρέωση διατήρησης των δημιουργημένων νέων θέσεων απασχόλησης, όπως αυτές προβλέπονται στην απόφαση υπαγωγής. Σε αντίθετη περίπτωση, επιβάλλεται αναλογική επιστροφή της δημόσιας επιχορήγησης, με απόφαση του Υπουργού Γεωργίας.
11.	Η δημόσια επιχορήγηση που καταβάλλεται στο δικαιούχο της ενίσχυσης δεν επιτρέπεται να εκχωρείται σε τρίτους. Κατ’ εξαίρεση είναι δυνατή η εκχώρηση σε πιστωτικό ίδρυμα για την παροχή βραχυπρόθεσμου δανείου, ισόποσου της εκχωρούμενης επιχορήγησης, υπό την προϋπόθεση ότι αυτό χρησιμοποιείται αποκλειστικά για την πραγματοποίηση του έργου.
12.	Οποιαδήποτε επιστροφή αχρεωστήτως καταβληθέντων ποσών δημόσιας επιχορήγησης γίνεται εντόκως από την ημερομηνία καταβολής τους, σύμφωνα με τις διατάξεις του Κώδικα Δημοσίων Εσόδων.

ΠΑΡΑΡΤΗΜΑ Ι 
ΠΙΝΑΚΑΣ ΠΕΡΙΟΧΗΣ ΠΑΡΕΜΒΑΣΗΣ ΤΟΥ ΠΡΟΓΡΑΜΜΑΤΟΣ 
ΣΤΗΝ ΠΕΡΙΦΕΡΕΙΑ ΚΡΗΤΗΣ
ΔΗΜΟΣ	 ΔΗΜΟΤΙΚΑ ΔΙΑΜΕΡΙΣΜΑΤΑ	
1η ΖΩΝΗ 	
ΜΟΥΣΟΥΡΩΝ	ΚΑΡΑΝΟΥ (ΚΑΡΩΝ), ΛΑΚΚΩΝ, ΜΕΣΚΛΩΝ, ΟΡΘΟΥΝΙΟΥ, ΠΡΑΣΕ, ΣΕΜΠΡΩΝΑ	
ΘΕΡΙΣΟΥ	ΘΕΡΙΣΟΥ	
		
ΚΟΙΝΟΤΗΤΑ ΑΣΗ ΓΩΝΙΑΣ	ΑΣΗ ΓΩΝΙΑ	
		
ΣΦΑΚΙΩΝ	ΑΓΙΑΣ ΡΟΥΜΕΛΗΣ, ΑΓΙΟΥ ΙΩΑΝΝΟΥ, ΑΝΩΠΟΛΕΩΣ, ΑΣΚΥΦΟΥ, ΑΣΦΕΝΔΟΥ, ΙΜΠΡΟΥ, ΠΑΤΣΙΑΝΟΥ, ΣΚΑΛΩΤΗΣ, ΧΩΡΑΣ ΣΦΑΚΙΩΝ	
2η ΖΩΝΗ  	
ΑΡΚΑΔΙΟΥ	ΑΡΧΑΙΑΣ ΕΛΕΥΘΕΡΝΑΣ (ΠΡΙΝΕ), ΕΛΕΥΘΕΡΝΗΣ, ΣΚΟΥΛΟΥΦΙΩΝ, ΑΜΝΑΤΟΥ, ΚΥΡΙΑΝΝΑΣ, ΜΕΣΗ, ΧΑΡΚΙΩΝ
	
ΚΟΥΡΗΤΩΝ	ΑΓΙΑΣ ΠΑΡΑΣΚΕΥΗΣ,ΑΓΙΟΥΙΩΑΝΝΟΥ, ΑΠΟΔΟΥΛΟΥ, ΒΙΖΑΡΙΟΥ,ΚΟΥΡΟΥΤΩΝ, ΛΑΜΠΙΩΤΩΝ, ΛΟΧΡΙΑΣ, ΝΙΘΑΥΡΕΩΣ, ΠΕΤΡΟΧΩΡΙΟΥ, ΠΛΑΤΑΝΙΩΝ, ΠΛΑΤΑΝΟΥ,ΦΟΥΡΦΟΥΡΑ	
ΣΥΒΡΙΤΟΥ	ΑΜΑΡΙΟΥ, ΑΝΩ ΜΕΡΟΥΣ, ΑΠΟΣΤΟΛΩΝ, ΒΙΣΤΑΓΗΣ, ΒΡΥΣΩΝ, ΒΩΛΕΩΝΩΝ, ΓΕΡΑΚΑΡΙΟΥ, ΕΛΕΝΩΝ, ΘΡΟΝΟΥ, ΚΑΛΟΓΕΡΟΥ, ΜΕΡΩΝΑ, ΜΟΝΑΣΤΗΡΑΚΙΟΥ, ΠΑΝΤΑΝΑΣΗΣ, ΠΑΤΣΟΥ	
ΛΑΜΠΗΣ	ΑΓΙΑΣ ΓΑΛΗΝΗΣ, ΑΚΟΥΜΙΩΝ, ΑΡΔΑΚΤΟΥ, ΔΡΙΜΙΣΚΟΥ, ΚΑΡΙΝΩΝ, ΚΕΝΤΡΟΧΩΡΙΟΥ, ΚΕΡΑΜΕ, ΚΙΣΣΟΥ, ΚΡΥΑΣ ΒΡΥΣΗΣ, ΛΑΜΠΙΝΗΣ, ΜΕΛΑΜΠΩΝ, ΜΟΥΡΝΕΣ, ΜΥΞΟΡΡΟΥΜΑ,ΟΡΝΕΣ, ΣΑΚΤΟΥΡΙΩΝ, ΣΠΗΛΙΟΥ	
3η ΖΩΝΗ 	
 ΑΡΚΑΛΟΧΩΡΙΟΥ	ΔΕΜΑΤΙΟΥ,  ΚΑΡΑΒΑΔΟΥ, ΚΑΣΑΝΟΥ, ΝΙΠΙΔΙΤΟΥ, ΠΑΝΑΓΙΑΣ, ΣΚΙΝΙΑ	
ΒΙΑΝΝΟΥ	ΑΓΙΟΥ ΒΑΣΙΛΕΙΟΥ, ΑΜΙΡΑ, ΆΝΩ ΒΙΑΝΝΟΥ, ΑΦΡΑΤΙΟΥ, ΒΑΧΟΥ, ΕΜΠΑΡΟΥ, ΚΑΛΑΜΙΟΥ, ΚΑΤΩ ΒΙΑΝΝΟΥ, ΚΑΤΩ ΣΥΜΗΣ, ΚΕΦΑΛΟΒΡΥΣΙΟΥ, ΜΑΡΘΑΣ, ΜΙΛΛΙΑΡΑΔΩΝ, ΞΕΝΙΑΚΟΥ, ΠΕΥΚΟΥ, ΣΥΚΟΛΟΓΟΥ, ΧΟΝΔΡΟΥ	
ΙΕΡΑΠΕΤΡΑΣ	ΝΕΩΝ ΜΑΛΩΝ, ΑΝΑΤΟΛΗΣ,  ΓΔΟΧΙΩΝ, ΚΑΛΑΜΑΥΚΑΣ, ΜΑΚΡΥΛΙΑΣ, ΜΕΣΕΛΕΡΩΝ, ΜΟΥΡΝΙΩΝ, ΜΥΘΩΝ, ΜΥΡΤΟΥ,  ΡΙΖΗΣ	
4η ΖΩΝΗ 	
ΙΤΑΝΟΥ	ΖΑΚΡΟΥ, ΚΑΡΥΔΙΟΥ, ΜΗΤΑΤΟΥ, ΠΑΛΑΙΚΑΣΤΡΟΥ	
 ΛΕΥΚΗΣ	ΑΓΙΑΣ ΤΡΙΑΔΑΣ, ΑΠΙΔΙΩΝ, ΑΡΜΕΝΩΝ, ΖΗΡΟΥ, ΠΑΠΑΓΙΑΝΝΑΔΩΝ, ΧΑΝΔΡΑ	
ΜΑΚΡΥ ΓΙΑΛΟΥ	ΑΓΙΟΥ ΣΤΕΦΑΝΟΥ, ΛΙΘΙΝΩΝ, ΟΡΕΙΝΟΥ, ΠΕΡΙΒΟΛΑΚΙΩΝ, ΠΕΥΚΩΝ, ΣΤΑΥΡΟΧΩΡΙΟΥ, ΣΧΙΝΟΚΑΨΑΛΩΝ, ΧΡΥΣΟΠΗΓΗΣ	
ΣΗΤΕΙΑΣ	ΑΓΙΟΥ ΓΕΩΡΓΙΟΥ,  ΑΧΛΑΔΙΩΝ,  ΕΞΩ ΜΟΥΛΙΑΝΩΝ,  ΚΑΤΣΙΔΩΝΙΟΥ,  ΚΡΥΩΝ, ΛΑΣΤΡΟΥ, ΜΑΡΩΝΙΑΣ, ΜΕΣΑ ΜΟΥΛΙΑΝΩΝ, ΜΥΡΣΙΝΗΣ, ΠΙΣΚΟΚΕΦΑΛΟΥ,ΠΡΑΙΣΟΥ, ΡΟΥΣΣΑΣ ΕΚΚΛΗΣΙΑΣ, ΣΚΟΠΗΣ, ΣΤΑΥΡΩΜΕΝΟΥ,  ΣΦΑΚΑΣ, ΤΟΥΡΛΩΤΗΣ, ΧΑΜΕΖΙΟΥ	

ΠΑΡΑΡΤΗΜΑ ΙΙ
ΔΟΜΗ ΣΤΗΡΙΞΗΣ ΟΛΟΚΛΗΡΩΜΕΝΩΝ ΠΡΟΓΡΑΜΜΑΤΩΝ ΑΝΑΠΤΥΞΗΣ ΑΓΡΟΤΙΚΟΥ ΧΩΡΟΥ (ΟΠΑΑΧ) ΣΤΗΝ ΠΕΡΙΦΕΡΕΙΑ ΚΡΗΤΗΣ
Κεντρική Δομή στην Περιφέρεια Κρήτης
ΑΝΑΠΤΥΞΙΑΚΗ ΗΡΑΚΛΕΙΟΥ Α.Ε.
Διεύθυνση:Αρχάνες 701 00 Ηράκλειο
Τηλ. 2810.753300
Fax: 2810. 753310
e-mail: info@anher.gr
Αντένα Νομού Χανίων: 
ΟΡΓΑΝΙΣΜΟΣ ΑΝΑΠΤΥΞΗΣ ΔΥΤΙΚΗΣ ΚΡΗΤΗΣ (ΟΑΔΥΚ) Α.Ε.
Διεύθυνση: Πλ. 1866& Κριάρι, Μέγαρο Πάνθεον, 731 35Χανιά
Τηλ.: 28210.95331
Fax: 28210.96974
e-mail: oadyk@oadyk.gr 
Αντένα Νομού Ρεθύμνου
ΑΚΟΜ-Μ «Ψηλορείτης» Α.Ε.
Διεύθυνση: Ανώγεια 740 51 Ρέθυμνο
Τηλ: 28340.31402
Fax: 28340.31058
e-mail: akomm@psiloritis.net.gr
Αντένα Νομού Ηρακλείου 
ΑΝΑΠΤΥΞΙΑΚΗ ΗΡΑΚΛΕΙΟΥ Α.Ε.
Διεύθυνση:Αρχάνες 701 00 Ηράκλειο
Τηλ. 2810.753300
Fax: 2810. 753310
e-mail: info@anher.gr

Αντένα Νομού Λασιθίου 
ΑΝΑΠΤΥΞΙΑΚΗ ΛΑΣΙΘΙΟΥ Α.Ε.
Διεύθυνση: Κτίριο Νομαρχίας, 721 00 Αγ.Νικόλαος
Τηλ.: 28410.82970
Fax: 28410.82971
e-mail: anaplas@lasithinet.gr